चुनाव के लिए स्ट्रांग रूम में पहुंची ईवीएम, 27 को रवाना होगा दल
मतदान दलों को गुरुवार को प्रशिक्षण दिया गया। कल्याण कॉलेज व बीआईटी दुर्ग में दो सौ से अधिक कर्मचारी उपस्थित रहे। इन्हें मास्टर्स ट्रेनर्स ने चुनाव संबंधी प्रशिक्षण प्रदान किया। इसमें मतदान के समय सावधानी बरतने, राज्य चुनाव आयोग के निर्देश का पालन करने के साथ ही मतदान के बाद सावधानीपूर्वक ईवीएम को जमा करवाने की जानकारी दी गई।
मानस भवन दुर्ग से ईवीएम को कल्याण कॉलेज सेक्टर-7 के लिए गुरुवार को रवाना किया गया।
पॉलीटिकल रिपोर्टर|भिलाई . कल्याण महाविद्यालय सेक्टर-7 को स्ट्रांग रूम बनाया गया है। गुरुवार को मानस भवन से सभी ईवीएम को महाविद्यालय पहुंचाया गया। शुक्रवार को इसकी सिलिंग की जाएगी। जिसके बाद 27 दिसंबर को इसे मतदान दलों को वितरित किया जाएगा। चुनावी तैयारी अब अपने अंतिम दौर में है। गुरुवार को भिलाई निगम के 641 व बूथों की ईवीएम स्ट्रांग रूम पहुंची। यहां इसे वार्ड, मतदान केन्द्र व बूथ के अनुसार जमाया जा रहा है। सहायक रिटर्निंग अधिकारी एके वाजपेयी ने बताया कि सभी तैयारी होने के बाद शुक्रवार शाम को स्ट्रांग रूम को सील किया जाएगा। सीलिंग के समय कल्याण कॉलेज में कलेक्टर व जिला निर्वाचन अधिकारी आर शंगीता आदि उपस्थित रहेंगे।
hin_Deva hin_Deva hin_Deva hin_Deva